Seria e intervistave 
me kirurgët tanë 


PROF. ASS. DR. VLORA ADEMI-IBISHI 


“Kolegji i Kirurgëve të Kosovës është organizatë lidere në Kosovë e 
cila bashkon të gjithë kirurgët përmes programeve edukative, 
trajnimeve, kongreseve dhe konferencave, duke kontribuar në 

përmirësimin e kujdesit, standardeve dhe sigurisë 


në fushën e Kirurgjisë.” 


Prof. Ass. Dr. Vlora Ademi-lbishi: Kolegji i Kirurgëve të Kosovës, organizatë lidere në Kosovë që 


bashkon të gjithë kirurgët 


Për Prof. Ass. Dr. Vlora Ademi-lbishi, Kolegji i Kirurgëve të Kosovës është organizatë lidere në 
Kosovë, e cila bashkon të gjithë kirurgët përmes programeve edukative, trajnimeve, kongreseve 


dhe konferencave, duke kontribuar në përmirësimin e kujdesit, standardeve dhe sigurisë në 
fushën e Kirurgjisë. 


Në një intervistë për Kolegjin e Kirurgëve të Kosovës ajo tha se “aktiviteti dhe kontributi për 
ngritjen e kapaciteteve dhe avancimin e gjeneratave të reja: studentëve, specializantëve- 
specialistëve të ardhshëm është obligim i secilit prej nesh, prandaj ne të gjithë duhet të punojmë 
për të ardhmen e këtij vendi, e ardhmja e vendit tonë janë gjeneratat që ne lëmë pas”. 


Prof. Ass. Dr. Vlora Ademi-Ibishi, është Gjinekologe Obstetër, Shefe e Departamentit të Mjekësisë 
së Përgjithshme, Fakulteti i Mjekësisë - Universiteti i Prishtinës, Kryetare e Këshillit Organizativ 
dhe Mbikëqyrjes së Kursit Bazik për Specializantët, Kryetare e Komitetit për Specializime në 
kuadër të Kolegjit të Kirurgëve të Kosovës, dhe anëtare e Komitetit për studentët e Mjekësisë në 
Kirurgji. 


— Kolegji i Kirurgëve të Kosovës është një organizatë ku rreth vetes mbledhë kirurgët e lëmive të 
ndryshme, jo vetëm nga Kosova por edhe nga mbarë bota. Si e vlerësoni punën dhe angazhimin 
e KKK-së deri më tani2 


Dr. Ademi-lIbishi: Kolegji i Kirurgëve të Kosovës është organizatë lidere në Kosovë e cila bashkon 
të gjithë kirurgët dhe përmes programeve edukative, trajnimeve, kongreseve dhe konferencave 
kontribuon në përmirësimin e kujdesit, standardeve dhe sigurisë në fushën e Kirurgjisë. 


-Jeni Kryetare e Këshillit Organizativ dhe Mbikëqyrës të Kursit të Specializantëve, Kryetare e 
Komitetit për Specializime në kuadër të Kolegjit të Kirurgëve të Kosovës dhe anëtarë e Komitetit 
për Studentët e Mjekësisë në Kirurgji. Sa jeni e kënaqur me aktivitetet e këtij Komiteti dhe cilat 
janë objektivat që ju prisni si rezultat i punës së përbashkët2 


Dr. Ademi-Ibishi: Në cilësi të Kryetares së Komitetit për Specializime konsideroj se Kursi Bazik 
për Specializantët me gjithsej 12 Module është përmbyllur me sukses. Kjo është mundësuar 
përmes bashkëpunimit dhe kontributit të Komiteteve, si dhe profesionistëve të fushës së 
Kirurgjisë, por gjithashtu përmbyllja e suksesshme i atribuohet edhe interesimit dhe pjesëmarrjes 
aktive të specializantëve. Përmes këtij kursi, specializantëve iu është mundësuar zhvillimi i 
njohurive dhe shkathtësive kirurgjike, të cilat njëherit edhe kanë qenë objektivat e këtij Kursi. 


-Kolegji i Kirurgëve të Kosovës ka për bazë edukimin e vazhdueshëm të specialistëve të 
disiplinave të ndryshme kirurgjike, si dhe specializantëve dhe studentëve të kirurgjisë, përmes 
kurseve, punëtorive dhe komiteteve. Ju jeni pjesë e një Komiteti të lartpërmendur. Sa jeni e 
gatshme të kontribuoni edhe në aktivitetet tjera të lartpërmendura2 


Dr. Ademi-lIbishi: Aktiviteti dhe kontributi për ngritjen e kapaciteteve dhe avancimin e gjeneratave 
të reja, studentëve, specializantëve-specialistëve të ardhshëm është obligim i secilit prej nesh. Ne 
duhet të punojmë për të ardhmen e këtij vendi, dhe e ardhmja e vendit tonë janë gjeneratat që ne 
lëmë pas. 


— Kolegji i Kirurgëve të Kosovës është në përgatitje për Kongresin e Tretë Klinik, që sivjet 
mbahet me 12-15 Tetor. Si e vlerësoni zhvillimin e Kongresit të Parë dhe të Dytë Klinik të KKK- 
së2 


Dr. Ademi-lIbishi: Kongresi i Dytë Klinik i organizuar nga Kolegji i Kirurgëve të Kosovës është 
shembull i mirë, model si për nga organizimi, pjesëmarrja dhe nga përmbajtja e punimeve 
shkencore të prezantuara. Kongresin e ka bërë të veçantë pjesëmarrja masive e kirurgëve 
shqiptarë nga vendet e zhvilluara dhe klinikat me renome, të cilët edhe kanë hapur perspektivat e 
mundësive të bashkëpunimit dhe kontributit në Kosovë. 


— Si e vlerësoni bashkëpunimin e kirurgëve shqiptarë nga diaspora, dhe a mendoni se 
angazhimi i tyre në vendin e origjinës është i mjaftueshëm” 


Dr. Ademi-lIbishi: Konsideroj se kirurgët shqiptarë nga diaspora mund të kontribuojnë edhe më 
shumë në vendin e origjinës. Mendoj se te ata ekziston gatishmëria dhe vullneti, mirëpo në këtë 
drejtim nevojitet mbështetje nga institucionet e Kosovës, përkatësisht politikëbërësit, të cilët 
duhet zhvilluar politika mbështetëse dhe planeV projekte konkrete, për të mundësuar dhe 
lehtësuar kontributin e kirurgëve nga diaspora në Kosovë. 


-Cilat janë të arriturat për këtë vit të Klinikës së Gjinekologjisë dhe Obstetrisë, dhe çfarë prisni 
në përmirësimin e shërbimeve shëndetësore dhe asaj shkencore2 


Dr. Ademi-lIbishi: Klinika e Gjinekologjisë me Obstetrikë punon në vazhdimësi në rritjen e numrit 
të shërbimeve që ofron, por edhe në rritjen e cilësisë së kujdesit. Prej shërbimeve të reja do të 
veçoja punën që po bëhet në funksionalizimin e qendrës së IVF, si dhe funksionalizimin e Njësisë 
Fetale, ndërsa në aspektin shkencor, jemi duke punuar në rritjen e kapaciteteve hulumtuese. 

